חוק הפיקוח על שירותים פיננסיים (קופות גמל) (תיקון מס' 15), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2554, עמ' 885, 2016-06-07T00:00:00+03:00
חוק הפיקוח על שירותים פיננסיים (קופות גמל) (תיקון מס' 15), התשע"ו-2016 (להלן - התיקון), התקבל בקריאה השנייה והשלישית ביום כ' באדר ב' התשע"ו (30 במרס 2016). התיקון קבע יצירת קופת גמל חדשה שנקראת "קופת גמל להשקעה" שתאפשר לחוסך להפקיד מידי שנה סכום של עד 70,000 שקלים חדשים שאותם הוא יהיה רשאי למשוך בכל עת כמשיכה החייבת במס רווחי הון בשיעור של 25% או כקצבה פטורה ממס בהגיעו לגיל פרישה ומשיכה חודשית קצבתית שהיא בנוסף על תקרת הפטור הקיימת לקצבה לפי פקודת מס הכנסה ושעומדת כיום על כ-8,380 שקלים חדשים.